5688efdd8cfe54b4446d97eebf93a48b
cosmote: Σημαντική ανάπτυξη της εκπαιδευτικής ρομποτικής και του stem στην Ελλάδα
techpress.gr
2020.10

> **Αξιοσημείωτα αποτελέσματα φέρνει η επένδυση της cosmote για τη διάδοση της εκπαιδευτικής ρομποτικής και του stem στην Ελλάδα, μέσα από τη στρατηγική της συνεργασία με τον Οργανισμό Εκπαιδευτικής Ρομποτικής και Επιστήμης wro hellas την τελευταία εξαετία.**


[![](https://www.techpress.gr/wp-content/uploads/2019/12/0-1-300x200.jpeg)](https://www.techpress.gr/wp-content/uploads/2019/12/0-1.jpeg)Μέσα σε αυτό το διάστημα, **τετραπλασιάστηκε η συμμετοχή των μαθητών** στους πανελλήνιους διαγωνισμούς εκπαιδευτικής ρομποτικής με τις συνολικές συμμετοχές των παιδιών να **έχουν ξεπεράσει τις 18 χιλιάδες**. Πλέον, **ένα στα πέντε ελληνικά σχολεία** διαγωνίζονται στις εθνικές και διεθνείς διοργανώσεις, με **πάνω από 1.500 εκπαιδευτικούς** να ενημερώνονται κάθε χρόνο για την εκπαιδευτική ρομποτική, μέσα από τη συμμετοχή τους σε δωρεάν σεμινάρια. Με την υποστήριξη της cosmote, ο wro hellas έχει δημιουργήσει βιβλία κατάρτισης και βιβλιοθήκη εκπαιδευτικών σεναρίων για τους εκπαιδευτικούς, που είναι διαθέσιμα [online](https://wrohellas.gr/%25ce%25b5%25ce%25ba%25cf%2580%25ce%25b1%25ce%25b9%25ce%25b4%25ce%25b5%25cf%2585%25cf%2584%25ce%25b9%25ce%25ba%25ce%25bf-%25cf%2580%25ce%25b5%25cf%2581%25ce%25b9%25ce%25b5%25cf%2587%25ce%25bf%25ce%25bc%25ce%25b5%25ce%25bd%25ce%25bf/%25ce%25b5%25ce%25ba%25cf%2580%25ce%25b1%25ce%25b9%25ce%25b4%25ce%25b5%25cf%2585%25cf%2584%25ce%25b9%25ce%25ba%25ce%25b1-%25cf%2583%25ce%25b5%25ce%25bd%25ce%25b1%25cf%2581%25ce%25b9%25ce%25b1-2/).

Φέτος, η χώρα μας **σημείωσε παγκόσμια πρωτιά**, κατακτώντας -μαζί με την Ρωσία- **τα περισσότερα μετάλλια στην Ολυμπιάδα Εκπαιδευτικής Ρομποτικής της Ουγγαρίας**, ανάμεσα σε 73 χώρες. Η ελληνική αποστολή, που ταξίδεψε τον Νοέμβριο στο Γκιόρ, κατέκτησε τέσσερα μετάλλια -τρία αργυρά & ένα χάλκινο- καθώς και τρεις διακρίσεις (τέταρτη, έβδομη και ένατη θέση), υπερισχύοντας των παραδοσιακών φαβορί της διοργάνωσης.

*«Στην cosmote πιστεύουμε σε έναν κόσμο καλύτερο για όλους, με αφετηρία τα παιδιά. Γι’ αυτό ήμασταν από τους πρώτους ιδιωτικούς φορείς που πίστεψαν και επένδυσαν στο stem. Μέσα από την εκπαιδευτική ρομποτική, τα παιδιά όχι μόνο αναπτύσσουν τις ψηφιακές τους δεξιότητες, αλλά βελτιώνουν τη δημιουργικότητά και την ομαδικότητά τους. Μαθαίνουν επίσης να διαχειρίζονται και να επιλύουν σύνθετα προβλήματα - εφόδια που θα είναι απαραίτητα για την επαγγελματική τους πορεία, αλλά και για το μέλλον της χώρας μας στον αιώνα της καινοτομίας»*, δήλωσε ο **Παναγιώτης Γαβριηλίδης**, chief marketing officer Οικιακών Πελατών Ομίλου ΟΤΕ.

*«Οι μεγάλες διακρίσεις της ελληνικής αποστολής στην Ολυμπιάδα Εκπαιδευτικής Ρομποτικής wro 2019 είναι το αποτέλεσμα οργανωμένης και συστηματικής δουλειάς χρόνων. Η σύγκλιση της Ελλάδας με τις τεχνολογικά αναπτυγμένες χώρες κατασκευαστικά και προγραμματιστικά μας χαροποιούν και μας θέτουν πρόσθετα καθήκοντα. Βλέπουμε τη στρατηγική συνεργασία μας με την cosmote να αποδίδει καρπούς και γεμίζουμε αισιοδοξία για το μέλλον. Στόχος μας είναι όλα τα παιδιά στην Ελλάδα και οι εκπαιδευτικοί να εξοικειωθούν εμπράκτως με την εκπαίδευση stem και με την Εκπαιδευτική Ρομποτική»,* ανέφερε ο πρόεδρος του wrΟ hellas, **Ιωάννης Σομαλακίδης.**

Αναδεικνύοντας τους πραγματικούς ήρωες της εκπαιδευτικής ρομποτικής, το **νέο ντοκιμαντέρ** της cosmote, με τίτλο **“the real robokids”**, καταγράφει την πορεία των ομάδων που εκπροσώπησαν την Ελλάδα στη φετινή Ολυμπιάδα -αποδεικνύοντας τις δυνατότητες της χώρας μας στον τομέα του stem-και τη συναρπαστική τους εμπειρία στην κορυφαία  αυτή διοργάνωση. Το **ντοκιμαντέρ θα προβάλλεται από τις 17 Ιανουαρίου 2020** στο κανάλι της **cosmote στο youtube**. 

Περισσότερες πληροφορίες για το ντοκιμαντέρ “the real robokids” αλλά και τη συνεισφορά της cosmote στην εκπαιδευτική ρομποτική και το stem μπορείτε να βρείτε στο ομώνυμο site: [www.therealrobokids.gr](http://www.therealrobokids.gr)

c936d6435be7761a6892f0171d453a70
Ξεκίνησε ο 6ος κύκλος των stem εργαστηρίων generation next από το Ίδρυμα vodafone
techpress.gr
2020.10

> **Τα δωρεάν εξωσχολικά εργαστήρια generation next του Ιδρύματος vodafone συνεχίζονται και αυτή την ακαδημαϊκή χρονιά, και δίνουν τη δυνατότητα σε ακόμα περισσότερους μαθητές και καθηγητές απομακρυσμένων περιοχών της χώρας, να προσεγγίσουν με βιωματικό τρόπο τη μάθηση και να ανακαλύψουν στην πράξη τι σημαίνει stem και πώς μπορεί να δώσει λύσεις στην καθημερινότητά μας.**


Στα 3 χρόνια λειτουργίας των εργαστηρίων, που υλοποιούνται από το Ίδρυμα vodafone, σε συνεργασία με τον Εκπαιδευτικό Μη Κερδοσκοπικό Οργανισμό scico - Επιστήμη Επικοινωνίακαι την ακαδημαϊκή συμβολή της Ελληνογερμανικής Αγωγής, περισσότεροι από **1.500 μαθητές και καθηγητές**, έχουν κινητοποιηθεί για ένα καλύτερο αύριο, σχηματίζοντας ομάδες και δημιουργώντας λύσεις σε πραγματικά τοπικά προβλήματα. 

Μέσα από τα εργαστήρια, διάρκειας 10 εβδομάδων, μαθητές σε Θράκη, Δωδεκάνησα, Ήπειρο, Θεσσαλία, Β. Α. Αιγαίο, Κρήτη, Ιόνιο, Σποράδες και Πελοπόννησο, εισάγονται στη stem τεχνογνωσία, τις εκθετικές τεχνολογίες, τον προγραμματισμό, την επαυξημένη και εικονική πραγματικότητα (augmented & virtual reality). Παράλληλα, πειραματίζονται με arduino σένσορες, δημιουργούν τα δικά τους mobile apps, και επιλύουν προβλήματα με την ανάπτυξη της λογικής του iοt (internet of things) για ζητήματα, όπως η ασφάλεια, οι «έξυπνες» πόλεις και οι αυτοματισμοί, το περιβάλλον, οι εφαρμογές υγείας και οι ψηφιακές υπηρεσίες.  

Μαζί με τα ειδικά σχεδιασμένα εκπαιδευτικά πακέτα, που παρέχονται δωρεάν για την υποστήριξη του έργου των εκπαιδευτικών στις σχολικές αίθουσες, αλλά και το mobile εκπαιδευτικό παιχνίδι για την αστρονομία, the moondiver xperience, το πρόγραμμα ήδη μετρά **περισσότερους από 22.200 συνολικά επωφελούμενους**, σε **48 περιοχές** της χώρας και συνεχίζει σταθερά να διευρύνει τη δράση του. 

Παράλληλα, η ψηφιακή πλατφόρμα www.generationnext.vodafone.gr εφοδιάζει όλους τους νέους, ανεξαρτήτως γεωγραφικής περιοχής, με δωρεάν πρόσβαση στις νέες τεχνολογίες και την επιστήμη. Με τον τρόπο αυτό, όσα διδάσκονται στα εργαστήρια είναι πλέον προσβάσιμα σε όλους, μαθητές 12-17 ετών, και καθηγητές, από οποιαδήποτε γωνιά της Ελλάδας κι αν βρίσκονται, που έχουν πια τη δυνατότητα εύκολα και δωρεάν να εμπνευστούν, να αποκτήσουν ψηφιακές δεξιότητες, να παρακολουθήσουν do it yourself δραστηριότητες, και να δημιουργήσουν τις δικές τους κατασκευές, συμμετέχοντας σε έναν συναρπαστικό εκπαιδευτικό διαγωνισμό. 

Όσοι, λοιπόν, ενδιαφέρονται, μπορούν να σχηματίσουν τη δική τους ομάδα, με επικεφαλής έναν καθηγητή/εκπαιδευτή, να εντοπίσουν ένα πρόβλημα που θα επιλύσουν, να δηλώσουν συμμετοχή στο [www.generationnext.vodafone.gr/diagonismos/plirofories](http://www.generationnext.vodafone.gr/diagonismos/plirofories), έως και τις 20 Δεκεμβρίου 2019 και στη συνέχεια να καταθέσουν το project τους μέχρι και τις 20 Ιανουαρίου 2020, διεκδικώντας ένα ταξίδι στη silicon valley, την κοιτίδα της καινοτομίας!

Το πρόγραμμα συνεχώς μεγαλώνει και εξελίσσεται, για να δώσει στους νέους τα απαραίτητα ψηφιακά εφόδια, ώστε να σχεδιάσουν οι ίδιοι την κοινωνία του αύριο, όπως την ονειρεύονται! Πρόσφατα, μάλιστα, διακρίθηκε στο πλαίσιο του διεθνώς αναγνωρισμένου θεσμού των mariano gago ecsite awards με το κορυφαίο βραβείο sustainable success award 2019, ξεχωρίζοντας για τον ουσιαστικό αντίκτυπο που έχει στην ελληνική κοινωνία, ως εργαλείο ενδυνάμωσης των νέων.
91ebe27bfe64ead88e45ec7135be118c
stem: Η Αγία Τετράδα του μέλλοντος!
techpress.gr
2020.10

> **Επιστήμη, τεχνολογία, μηχανική και μαθηματικά: Οι άξονες πάνω στους οποίους συντελέστηκε το μεγαλύτερο άλμα της ανθρωπότητας, αναζητούν τους συνεχιστές του «αύριο».**


Τo stem προκύπτει από τα αρχικά των λέξεων science, technology, engineering, math και ως όρος επινοήθηκε για να συγκεράσει επιστημονικά πεδία που στις μέρες μας συγκροτούν ένα ενιαίο μέτωπο συνεργασίας και αλληλεξάρτησης.

Με τους σημερινούς όρους, δικαίως το stem θεωρείται η μεγάλη δεξαμενή των επαγγελμάτων του μέλλοντος, δεδομένης της ραγδαίας ανάπτυξης του τεχνολογικού μας πολιτισμού και των τεράστιων αναγκών σε ανθρώπινο προσωπικό που αυτή η ανάπτυξη συνεπάγεται. Στο μέλλον οι θέσεις εργασίας στο συγκεκριμένο πεδίο θεωρείται ότι θα γνωρίσουν σημαντικά μεγαλύτερη αύξηση συγκριτικά με τις υπόλοιπες, ενώ παράλληλα αναμένεται να συγκαταλέγονται ανάμεσα στις πλέον καλοπληρωμένες.

Βέβαια, η επαγγελματική αποκατάσταση δεν είναι ο μόνος λόγος για να μυήσει κανείς από νωρίς το παιδί του στο αντικείμενο του stem. Η αυξανόμενη εξάρτηση του πολιτισμού μας από την τεχνολογία και η σύνδεση σχεδόν κάθε πτυχής της καθημερινότητας με τον ψηφιακό κόσμο, υποδηλώνουν πως κάθε παιδί θα χρειαστεί να κατακτήσει συγκεκριμένες δεξιότητες για να προσαρμοστεί σε αυτό το νέο «σκηνικό».

**Συμβουλές για γονείς**

Οι γονείς μπορούν να διαδραματίσουν σημαντικό ρόλο στην πρόοδο των παιδιών τους στα μαθηματικά και τις φυσικές επιστήμες. Αυτό βέβαια δεν θα συμβεί εξαναγκάζοντας τα παιδιά να διαβάζουν και να κάνουν τις εργασίες τους, αλλά με μία πιο ουσιαστική και ώριμη προσέγγιση. Πρώτα απ’ όλα, καλλιεργήστε το ενδιαφέρον των παιδιών σας. Πρόσφατες έρευνες απομυθοποιούν την έννοια του «ξεχωριστού ταλέντου» που απαιτείται για να διακριθεί κανείς στον χώρο του stem και αντιπαραθέτουν τον παράγοντα «ισχυρό ενδιαφέρον», ο οποίος λειτουργεί σαν κινητήρια δύναμη που ωθεί το άτομο στην επιτυχία. Μιλήστε στα παιδιά σας για το πως οι επιστήμες επηρεάζουν την καθημερινή ζωή και δώστε τους απτά παραδείγματα πάνω στα οποία μπορείτε να συζητήσετε, εξάπτωντας τη φαντασία και το ενδιαφέρον τους. Παράλληλα, είναι σημαντικό να δώσετε έμφαση στις δραστηριότητες του παιδιού σας εκτός σχολικής αίθουσας. Η καλή απόδοση στα μαθήματα είναι σίγουρα θεμιτή, αλλά ένας μικρός μαθητής έχει ακόμα περισσότερα να κερδίσει συμμετέχοντας σε εξωσχολικές δραστηριότητες που προωθούν το ενδιαφέρον και την αγάπη για τις επιστήμες. Δραστηριότητες όπως οι Μαθηματικές Ολυμπιάδες, καλοκαιρινά σεμινάρια stem και ομάδες εργασίας που συγκροτούνται με σκοπό να δουλέψουν πάνω σε stem projects, θα βάλουν το παιδί σας σε μια διαδικασία εξοικείωσης με τη χρήση των επιστημών και ανάπτυξης σπουδαίων δεξιοτήτων. Τέλος, θα ήταν αρκετά χρήσιμο αφενός να μιλήσετε με ειδικούς του stem, οι οποίοι μπορούν να σας κατευθύνουν ανάλογα και αφετέρου να θέσετε ψηλά τον πήχη, βοηθώντας το παιδί σας να καταπιαστεί με απαιτητικότερα μαθήματα, συγκριτικά με αυτά της σχολικής ύλης, αναπτύσσοντας περαιτέρω τις δυνατότητές του.

**Μύθοι γύρω από το stem**

Καθώς η ανάδυση του stem προήλθε μέσα από τις θετικές επιστήμες, είναι λογικό να συνδέεται συχνά του με τους μύθους που κατά καιρούς έχουν αναπαραχθεί γύρω από αυτές. Ο πιο διαδεδομένος μύθος είναι αυτός που θέλει τα μαθηματικά να αποτελούν πεδίο στο οποίο μόνο μαθητές με ξεχωριστές νοητικές ικανότητες μπορούν να ανταποκριθούν. Αυτό οδηγεί συνήθως σε φαινόμενα απογοήτευσης και παραίτησης, μιας και ο μαθητής που δυσκολεύεται να λύσει ένα πρόβλημα, ενδέχεται να θεωρήσει τον εαυτό του λιγότερο ικανό και ακατάλληλο για το συγκεκριμένο αντικείμενο. Στην πραγματικότητα, οι μηχανισμοί μάθησης είναι κοινοί, ανεξαρτήτως επιστημονικού πεδίου και αυτό που χρειάζεται είναι εξάσκηση σε συνδυασμό με ενθουσιασμό, προκειμένου κανείς να χτίσει τις απαραίτητες εγκεφαλικές δομές και να διαπρέψει στα μαθηματικά.

Ομοίως, πολλοί θεωρούν πως οι θετικές επιστήμες δεν είναι το κατάλληλο πεδίο για τα κορίτσια, μιας και συνήθως «δεν τα καταφέρνουν». Η αλήθεια είναι πως ένα κορίτσι μαθαίνει διαφορετικά και μπορεί να χάσει το ενδιαφέρον του ή να απογοητευτεί, ακριβώς λόγω αυτής της προσέγγισης που την θέλει εκ φύσεως «κακή» στις θετικές επιστήμες, ενώ συχνά οι ίδιοι οι γονείς επηρεασμένοι από τέτοιους μύθους, ενδέχεται να κατευθύνουν την κόρη τους σε άλλα πεδία, τη στιγμή που οι επιστήμονες ισχυρίζονται ακριβώς το αντίθετο: τα κορίτσια που εν τέλει ακολουθούν τον δρόμο του stem, τείνουν να πετυχαίνουν υψηλότερες βαθμολογίες από τα αγόρια. Ταυτόχρονα, πολλοί διαδίδουν την εικόνα των βαρετών θετικών επιστημών που μάλιστα δεν συνδέονται άμεσα με την καθημερινή ζωή. Ωστόσο, ακριβώς αυτό είναι που πρεσβεύει το stem, τη χρήση της επιστήμης για τη βελτίωση της καθημερινότητας και θα ήταν ιδιαίτερα ενδιαφέρον για τα παιδιά, να γνωρίζουν παραδείγματα σχετικά με το πως η ζωή μας γίνεται πιο εύκολη μέσω των επιστημών.

**Επαγγέλματα σε άνθηση**

Κυβερνοασφάλεια

Μεγάλες επιχειρήσεις διεθνώς, αλλά και κυβερνήσεις εργάζονται πυρετωδώς πάνω στη θωράκιση των συστημάτων τους απέναντι στην κυβερνοαπειλή.

**Βιοϊατρική τεχνολογία**

Από τη δημιουργία τεχνητών νεφρών έως και το «χτίσιμο» αιμοφόρων αγγείων, το συγκεκριμένο πεδίο αποτελεί κάτι παραπάνω από επάγγελμα του μέλλοντος.

**Βιωσιμότητα**

Ο τομέας που επενδύει στην εξεύρεση λύσεων, με σκοπό την καλύτερη δυνατή ανάπτυξη τόσο για τον άνθρωπο, όσο και για το φυσικό περιβάλλον.

**Επιστήμη δεδομένων**

h διαχείριση και ανάλυση δεδομένων είναι ήδη ευρέως διαδεδομένη και η εξάρτηση των επιχειρήσεων από επιστήμονες του συγκεκριμένου κλάδου αναμένεται να αυξηθεί ακόμα περισσότερο τα επόμενα χρόνια.

**Βιομετρία**

Η επιστήμη που αναλύει βιολογικά στοιχεία και ήδη χρησιμοποιείται εκτεταμένα σε τομείς όπως η εξιχνίαση εγκλημάτων ή ο επαγγελματικός αθλητισμός.

**Ρομποτική**

Ο κλάδος που ήδη αναπτύσσεται γοργά και αναμένεται να δημιουργήσει εκατομμύρια νέες θέσεις εργασίας μέσα στην επόμενη δεκαετία.

**Σχεδιασμός ηλεκτρονικών παιχνιδιών**

Πάνω από το 60% του χρόνου που περνάμε στα smartphones, αφιερώνεται σε ηλεκτρονικά παιχνίδια, η βιομηχανία των οποίων βρίσκεται ούτως ή άλλως σε άνθηση εδώ και δεκαετίες.
380e457abe05c83fc63b1a04c6e2d79d
Τα εκπαιδευτικά παιχνίδια stem φέρνουν η cosmote και ο Γερμανός
techpress.gr
2020.10

> **Τα εκπαιδευτικά παιχνίδια stem (science, technology, engineering, mathematics), που ενισχύουν τη δημιουργικότητα των παιδιών και την επαφή τους με τις νέες τεχνολογίες, θα βρουν στα καταστήματα cosmote και Γερμανός, αλλά και online στο www.germanos.gr, οι καταναλωτές.**


[![](https://www.techpress.gr/wp-content/uploads/2017/04/cosmote_germanos_stem_2-150x150.png)](https://www.techpress.gr/wp-content/uploads/2017/04/cosmote_germanos_stem_2.png)Με τα εκπαιδευτικά παιχνίδια stem, που συνδυάζουν την φυσική, την τεχνολογία, την μηχανική και τα μαθηματικά και στα καταστήματα cosmote και Γερμανός ξεκινούν από 24,90€1, τα παιδιά μαθαίνουν να δημιουργούν προηγμένες κατασκευές από την αρχή, μέσα από τη διαδικασία του παιχνιδιού.

Μεταξύ άλλων, μπορούν να δημιουργήσουν έξυπνες κατασκευές υδραυλικής, αιολικής και ηλιακής ενέργειας, πρωτότυπα μοντέλα αυτοκινήτων, αεροπλάνων και ελικοπτέρων, μηχανικά λούνα παρκ, πλανητικά οχήματα, δορυφόρους, ρομποτικούς αστροναύτες και πολλά άλλα.

o Γερμανός παρουσίασε τα εκπαιδευτικά παιχνίδια stem στον τελικό του Πανελλήνιου Διαγωνισμού Εκπαιδευτικής Ρομποτικής στο ΟΑΚΑ, όπου συμμετείχαν

πάνω από 1.100 μαθητές Δημοτικού, Γυμνασίου και Λυκείου από όλη την Ελλάδα. Τον διαγωνισμό διοργανώνει εδώ και 3 χρόνια ο wro hellas με στρατηγικό συνεργάτη την cosmote, που σταθερά στηρίζει την ανάπτυξη των ψηφιακών δεξιοτήτων των νέων.[![](https://www.techpress.gr/wp-content/uploads/2017/04/cosmote_germanos_stem_3-150x131.jpeg)](https://www.techpress.gr/wp-content/uploads/2017/04/cosmote_germanos_stem_3.jpeg)

 
f9b5a53f1383b6cd72cc2d2c6d838b27
Το 1ο Φεστιβάλ Επιστήμης και Τεχνολογίας για παιδιά
techpress.gr
2020.10

> **Η «Μικρόπολις» στο 1st science & technology festival από τις 19 έως τις 31 Μαΐου 2016 στο golden hall.**


Με ποιο μηχανισμό η **κβαντική** αψηφά το νόμο της βαρύτητας; Γιατί τα **ρομπότ** λατρεύουν τη ρουτίνα και τον προγραμματισμό; Ποια είναι τα στοιχειώδη σωματίδια της ύλης και τι μπορεί να συμβεί στη ζωή ενός **ηλεκτρονίου**; Σε ποια **συμπαντική χορογραφία** κινούνται οι πλανήτες του ηλιακού μας συστήματος; 


Πόσο σκανδαλιάρικο μπορεί να γίνει το **υγρό άζωτο**; Μπορεί ένα μπαλόνι να ξεφουσκώνει και να φουσκώνει ξανά από μόνο του; Πόσες **ώρες πτήσεων** μπορεί να «γράψει» ένα μοναχικό **drone** **του 21****ου** **αιώνα** και από ποιο ύψος; Τι είναι το φαινόμενο **leidenfrost**; 


Αυτά και άλλα πολλά ενδιαφέροντα και άκρως επιστημονικά ερωτήματα θα απαντηθούν στο **1****ο** **Φεστιβάλ Επιστήμης και Τεχνολογίας**, που διοργανώνει το **golden****hall**, από **19 έως και 31 Μαΐου**, σε συνεργασία με τη **«Μικρόπολις»**, τη μεγαλύτερη εκπαιδευτική διοργάνωση κοινωνικής ευαισθητοποίησης για παιδιά και γονείς στην Ελλάδα.


[![picture2](https://www.techpress.gr/wp-content/uploads/2016/05/picture2.jpg)](https://www.techpress.gr/wp-content/uploads/2016/05/picture2.jpg)


Ένα πρωτοποριακό edutainment φεστιβάλ, με συναρπαστικές δράσεις και πλούσιο πρόγραμμα, γεμάτο ευρηματικά, διαδραστικά και βιωματικά εργαστήρια, πειράματα και εκδηλώσεις, για **παιδιά προσχολικής** και **σχολικής ηλικίας**, αλλά και για **όλη την οικογένεια**. Σε συνεργασία με αναγνωρισμένους εκπαιδευτικούς, επιστημονικούς και πολιτιστικούς φορείς όπως οι **s****tem** **e****ducation****, Διερευνητική Μάθηση,** **planet****physics****, Βιωματικό Σχολείο** κ.ά. και με την υπογραφή ποιότητας στο σχεδιασμό και στην παραγωγή καινοτόμων edutainment εκδηλώσεων, **της ομάδας της «Μικρόπολις» (****mikropolis****festival****)**. 


Στα δύο ειδικά διαμορφωμένα stages (**stage****science**και **stage****technology****)** στον εσωτερικό χώρο του golden hall θα πραγματοποιούνται τα καινοτόμα προγράμματα επιστήμης και τεχνολογίας, ενώ στον προαύλιο χώρο του θα γίνονται οι εντυπωσιακές **επιδείξεις χειρισμού** **d****rones**. Κατά τη διάρκεια των εκδηλώσεων θα παρουσιαστούν πρωτότυπες **διαδραστικές εκθέσεις** και θα υπάρχουν εκπαιδευτικές και ψυχαγωγικές εγκαταστάσεις, όπου τα **«παιδιά» κάθε ηλικίας** θα έχουν την ευκαιρία να παίξουν, να μάθουν και να διασκεδάσουν δημιουργικά.


[![picture8](https://www.techpress.gr/wp-content/uploads/2016/05/picture8.jpg)](https://www.techpress.gr/wp-content/uploads/2016/05/picture8.jpg)Μέσα από μια σειρά δράσεων με ποικίλα επιστημονικά και τεχνολογικά θέματα όπως, η κβαντική αιώρηση -**που θα παρουσιαστεί για πρώτη φορά στην Ελλάδα-**, η **εκπαιδευτική ρομποτική** καιτα **d****rones**, μικροί και μεγάλοι θα έχουν τη δυνατότητα να αποκτήσουν **δεξιότητες προγραμματισμού** και **επίλυσης προβλημάτων**, να συμμετάσχουν σε ευρηματικά ψυχαγωγικά και δημιουργικά επιστημονικά εργαστήρια και πειράματα **κατανόησης του κόσμου μας**.


Το **1****st** **science & technology** **f****estival**, απευθύνεται σε όλους εκείνους που έχουν ως κοινό χαρακτηριστικό την αγάπη για τις **επιστήμες**, τη **γνώση**, την **τεχνολογία** και τη μοναδική δυναμική τους. Τα προγράμματα, που θα παρουσιαστούν στο πλαίσιο του, δεν έχουν όριο ηλικίας,είναι **δωρεάν για όλους** και ξεκινούν στις **17:00** από **Δευτέρα** έως και **Παρασκευή**, ενώ τα **Σάββατα** οι δράσεις αρχίζουν στις **12 το μεσημέρι**. 


b7562c44f2c46b49132229ce1b128be0
Το Πλαίσιο αλλάζει το παιχνίδι...
techpress.gr
2020.10

> **Τα stem παιχνίδια αποτελούν εκπαιδευτικό κίνημα και βρίσκουν τη θέση τους στο Πλαίσιο.**


Υπάρχει ένα εκπαιδευτικό κίνημα που κάνει τα παιδιά να στρώνονται στο …πάτωμα για να φτιάξουν ηλεκτρικά κυκλώματα. Ένα κίνημα που κάνει τα παιδιά να πηγαίνουν από μόνα τους στο δωμάτιό τους για να διαβάσουν και να κάνουν τα **πειράματά τους στη χημεία, στη μουσική, στα μαθηματικά** ή να δημιουργήσουν τη δική τους **γλώσσα προγραμματισμού**. Και όμως, δεν είναι σενάριο επιστημονικής φαντασίας, είναι το stem και είναι η πραγματικότητα του άμεσου μέλλοντος.

Και επειδή, πρωτοπορία και τεχνολογία σημαίνει Πλαίσιο, τα stem παιχνίδια είναι εδώ και τα έχουμε πρώτοι εμείς!

**Το stem (science, technology, engineering, mathematics)** είναι η εκπαιδευτική διαδικασία όπου τα παιδιά, χρησιμοποιώντας βασικές αρχές και αξιώματα από τις φυσικές επιστήμες, τα μαθηματικά, την επιστήμη των μηχανικών και την τεχνολογία, εμπλέκονται με διασκεδαστικό τρόπο στην επίλυση προβλημάτων και στον καινοτόμο σχεδιασμό αντικειμένων.

Ως όρος πρωτοεμφανίστηκε στις ΗΠΑ το 2001 και σήμερα αποτελεί την εκπαιδευτική τάση που αναμένεται να κυριαρχήσει στο άμεσο μέλλον στις τάξεις των σχολείων.

[![stem-pro (2)](https://www.techpress.gr/wp-content/uploads/2016/04/stem-pro-2.jpg)](https://www.techpress.gr/wp-content/uploads/2016/04/stem-pro-2.jpg)
**Το Πλαίσιο κάνει παιχνίδι …στο παιχνίδι!**

Η φουτουριστική κατηγορία stem αποτελείται από εκπαιδευτικά παιχνίδια, όπου τα παιδιά εξοικειώνονται με τη φυσική, την τεχνολογία, τη μηχανική και τα μαθηματικά.

Δεν περιμένουν τα πάντα από τον «μεγάλο», είτε αυτός είναι γονιός, είτε δάσκαλος, απεναντίας ενθαρρύνεται η προσωπική έρευνα, ο ατομικός τρόπος προσέγγισης κάθε παιχνιδιού με σκοπό τη βελτίωση του επιστημονικού τρόπου σκέψης, την άνευ όρων δημιουργικότητα και την ενίσχυση του πειραματισμού.

Και όλα αυτά, με ένα τεράστιο χαμόγελο στα χείλη τους. Γιατί αυτό δεν είναι μάθημα, δεν είναι δουλειά, είναι …παιχνίδι! Είναι stem!

[![stem-pro (3)](https://www.techpress.gr/wp-content/uploads/2016/04/stem-pro-3.jpg)](https://www.techpress.gr/wp-content/uploads/2016/04/stem-pro-3.jpg)
**Δες τα από κοντά …μόνο στο ΠΛΑΙΣΙΟ!**
* **Παιχνίδια έξω από τη συσκευασία: δες, πιάσε, πειραματίσου σε κάθε κατάστημα ΠΛΑΙΣΙΟ**, σε ειδικά experience points, όπου τα παιχνίδια βρίσκονται εκτός της συσκευασίας για να μπορείς να τσεκάρεις από κοντά πώς είναι πραγματικά πριν τα αγοράσεις.
* **oι specialists του Πλαισίου... φυσάνε!** Εκπαιδευμένοι και εξειδικευμένοι στο παιχνίδι, οι specialists μας είναι έτοιμοι να σε πληροφορήσουν για κάθε κατηγορία παιχνιδιού και να σου λύσουν οποιαδήποτε απορία έχεις!
* **workshops για να μη μείνεις ποτέ... εκτός παιχνιδιού!** Τα εργαστήρια μας διοργανώνονται με στόχο να διδάξουν στα παιδιά νέους τρόπους για να κεντρίσουν το ενδιαφέρον, τη φαντασία, τα αντανακλαστικά τους, μαθαίνοντας στην πράξη τις βασικές αρχές των επιστημών με διασκεδαστικό τρόπο.
